Peter Anker (kunsthistoriker)

Peter Martin Anker (født 22. august 1927 i Bergen, død 22. desember 2012) var en norsk kunsthistoriker. 

Han tok magistergraden i kunsthistorie 1954. Anker var konservator ved Norsk Folkemuseum fra 1958 og deretter direktør ved Vestlandske Kunstindustrimuseum fra 1965 til han gikk av med pensjon 1994. Han var også professor II i kunsthistorie ved Universitetet i Bergen. Ved Vestlandske Kunstindustrimuseum arbeidet han blant annet med samlingen av kinesiske gjenstander som Johan Munthe hadde donert og gjorde der et stort arbeid for å gjøre samlingen tilgjengelig. Anker forsket og ga ut bøker om folkekunst og om stavkirkene. Han var også kunstkritiker i Arbeiderbladet på 1960-tallet med 250 artikler der han blant annet forsvarte den nye abstrakte kunsten.https://nbl.snl.no/Peter_Anker_-_1Aftenposten (nekrolog av Per Hovdenakk), 31. januar 2013.Aftenposten (nekrolog av Trond Indahl), 24. januar 2013.

Han var medlem av Norsk Kvinnesaksforening, der ektefellen Liv Anker var leder i det største lokallaget Oslo Kvinnesaksforening 1962–1965.

Verk
L'Art Scandinave I, 1969
Norsk middelalderkunst, 1970
Norsk folkekunst, 1975
Folkekunst i Norge, 1975
 Stavkirkene. Deres egenart og historie. Cappelens kunstfaglige bibliotek. Oslo: Cappelen, 1997. ISBN 9788202159788
 Hardanger og fjorden. I serien «Byggeskikk og kulturarv». Oslo: ARFO, 2005.

 Referanser 

Kategori:Norske kunsthistorikere
Kategori:Norske museumsfolk
Kategori:Museumsdirektører
Kategori:Professorer ved Universitetet i Bergen
Kategori:Personer tilknyttet Norsk Folkemuseum
Kategori:Medlemmer av Norsk Kvinnesaksforening
Kategori:Personer fra Bergen kommune